A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK az EMGA kiadásairól Korai előrejelző rendszer 2013/6 /* COM/2013/0504 final */





TARTALOMJEGYZÉK 1........... Az EMGA 2013. évi költségvetési eljárása...................................................................... 3 2........... Az EMGA-hoz rendelt címzett bevételek......................................................................... 3 3........... Az EMGA 2013. évi költségvetésének végrehajtására vonatkozó megjegyzések.............. 4 4........... Az EMGA-hoz rendelt címzett bevételek felhasználása.................................................... 6 5........... Következtetések............................................................................................................. 7 1. melléklet: || Az EMGA-előirányzatok ideiglenes felhasználása 2013. április 30-ig 1. Bevezetés Az 1. melléklet bemutatja, hogy a 2012. október 16-tól 2013. április 30-ig tartó időszakban milyen szintű volt a költségvetés tényleges végrehajtása az 1290/2005/EK tanácsi rendelet[1] 20. cikkének rendelkezései alapján kialakított mutató szerinti kiadási profilhoz viszonyítva. 2. Az EMGA-hoz rendelt címzett bevételek A közös agrárpolitika finanszírozásáról szóló 1290/2005/EK tanácsi rendelet 34. cikkében foglalt rendelkezések értelmében a megfelelőségi vizsgálatok határozatai szerinti pénzügyi korrekciókból, a szabálytalanságokból és a tejilletékből származó bevételeket az EMGA kiadásainak finanszírozására kell felhasználni. Az említett szabályok értelmében a címzett bevételeket bármely, az EMGA-ból fedezett kiadás finanszírozására lehet fordítani. Amennyiben e bevételek egy részét nem használják fel, ezt a fennmaradó részt automatikusan átvezetik a következő költségvetési évre.[2] A 2013. évi EMGA-költségvetés tartalmazta: a Bizottság által készített legutóbbi becslést mind a piaci intézkedésekhez és közvetlen támogatásokhoz kapcsolódóan várható kiadások finanszírozási igényére, mind pedig a szóban forgó költségvetési év során várhatóan befolyó címzett bevételekre és az előző költségvetési évből rendelkezésre álló címzett bevételek egyenlegének átvezetésére vonatkozóan. Az EMGA 2013. évi költségvetési előirányzatainak összegét érintő javaslatában a Bizottság figyelembe vette a várható összes címzett bevételt, és a 2013. évi költségvetési tervezetben előirányzatként a becsült szükségletek és a becsült címzett bevételek különbségének megfelelő összeget igényelt. A költségvetési hatóság elfogadta a várható címzett bevételeket figyelembe vevő új EMGA-költségvetést. A 2013. évi költségvetés kidolgozásakor a Bizottság becslései szerint a rendelkezésre álló címzett bevételek 1533 millió EUR-t tettek ki. Nevezetesen: – a 2013. költségvetési évben várhatóan keletkező címzett bevételeket 628 millió EUR-ra becsülték. A megfelelőségi vizsgálatok nyomán végrehajtott korrekciókból és a szabálytalanságokból eredő bevételek becsült összege 389 millió, illetve 161 millió EUR volt. A tejilletékekből származó bevételeket 78 millió EUR-ra becsülték. – A címzett bevételeknek a 2012. költségvetési évről 2013-ra átvezetendő összege a becslések szerint 905 millió EUR volt (a cukoripar szerkezetátalakítási alapjának 675 millió EUR-ra becsült fennmaradó egyenlegét is beleértve). A Bizottság a 2013. évi költségvetésben ezt az eredetileg 1 533 millió EUR-ra becsült bevételt két programra irányozta elő. Nevezetesen: – 500 millió EUR-t a gyümölcs- és zöldségágazat termelői szervezeteinek működési alapjaira, illetve – 1 033 millió EUR-t az egységes támogatási rendszerre. E két programra vonatkozóan a költségvetési hatóság végül – a Bizottság javaslatával összhangban – 267 millió EUR összegű, illetve 30 635 millió EUR összegű előirányzatot fogadott el. A fent említett elfogadott előirányzatok és címzett bevételek összege megegyezik a gyümölcs- és zöldségágazatban működő termelői szervezetek működési alapjai számára rendelkezésre álló 767 millió EUR, illetve az egységes támogatási rendszer rendelkezésére álló 31 668 millió EUR összegű, rendelkezésre álló előirányzatának teljes becsült összegével. A 2013. évi költségvetésnek a 2013. április 30-ig tartó időszakra vonatkozó ideiglenes végrehajtását bemutató 1. mellékletben a gyümölcs- és zöldségágazat és a termeléshez nem kötődő közvetlen támogatások tételszintű költségvetési előirányzataira vonatkozó számadatok a fent említett két program tekintetében elfogadott előirányzatokat mutatják; ezek összege 611 millió EUR-t, illetve 38 076 millió EUR-t tesz ki a fent említett címzett bevételek figyelembevétele nélkül. Az ezen ágazatokhoz rendelt bevételek beszámítását követően a 2013. évi költségvetésben szereplő teljes tervezett előirányzat 1 111 millió EUR-t tesz ki a gyümölcs- és zöldségágazat, illetve 39 109 millió EUR-t a termeléshez nem kötődő közvetlen támogatások területén. 3. Az EMGA 2013. évi költségvetésének ideiglenes végrehajtására vonatkozó észrevételek Az 1. melléklet bemutatja, hogy a 2012. október 16-tól 2013. április 30-ig terjedő időszakban a költségvetés ideiglenes végrehajtása milyen szinten állt. A táblázat a végrehajtás szintjét összeveti az 1290/2005/EK tanácsi rendelet 20. cikkének rendelkezései szerint kialakított mutatón alapuló kiadási profillal. Az alábbiakban rövid magyarázat található egyes olyan költségvetési jogcímcsoportokra vonatkozóan, amelyek a 2013. évi költségvetés végrehajtásának tényleges és tervezett szintje között a legjelentősebb különbségeket mutatják. 3.1. Piaci intézkedések Az agrárpiaci intervenció céljára felhasznált előirányzatok összege a mutató által jelzett, 2013. április 30-i szinthez képest 36,1 millió EUR-val magasabb volt az elfogadott költségvetési előirányzatoknál. Az eltérés elsősorban a gyümölcs- és zöldségágazat, valamint a borágazat, illetve az élelmiszerprogramok végrehajtási módozatainak nettó hatásából adódik. 3.1.1. Élelmiszerprogramok (− 88,9 millió EUR) A leginkább rászoruló személyek támogatási rendszere esetében az előirányzatoknak a mutató által jelzett szintnél lassabb felhasználása a program jövőjével kapcsolatos nagyfokú bizonytalansággal függ össze, ami miatt a tagállamok többsége az év későbbi hónapjaira halasztotta a 2013. évi program végrehajtását. Minthogy 2013 a program fennállásának utolsó éve, a tagállamok nyilvánvalóan kénytelenek 2013-ban a teljes költségvetést felhasználni; a Bizottság ezért ezt az eltérést csak időlegesnek tekinti. 3.1.2. Gyümölcs és zöldség (+178,6 millió EUR az elfogadott előirányzatokhoz képest) Az elfogadott előirányzatokat illetően ez a végrehajtási szint elsősorban a termelői szervezetek működési alapjaival kapcsolatos programmal összefüggő kiadásoknak tulajdonítható, amely program finanszírozása az elfogadott költségvetési előirányzatokból, valamint a 2013. évi költségvetésben az e programhoz rendelt címzett bevételekből történik (megjegyzés: erről bővebben lásd a fenti 2. pontot). Ez a végrehajtási szint annak az eredménye, hogy a 2013. április 30-ig tartó időszakra vonatkozó mutatót azokra az elfogadott költségvetési előirányzatokra alkalmazzák, amelyek nem tartalmazzák az ezen ágazathoz rendelt címzett bevételeket. Jelenleg a Bizottság úgy ítéli meg, hogy az ágazat rendelkezésére álló összes előirányzat elegendő lesz a tagállamokban a 2013. évben várhatóan felmerülő kiadások fedezésére. A 1. mellékletnek az ideiglenes végrehajtást részletező táblázatához tartozó, *-gal jelölt lábjegyzete megmutatja, hogy mi lenne a helyzet, ha a mutató 2013. április 30-i szintjét alkalmazták volna a szóban forgó ágazat finanszírozása érdekében várhatóan rendelkezésre álló összes előirányzatra. Amint arra a fenti 2. pont rámutat, az ágazat számára várhatóan rendelkezésre álló összes finanszírozás a 611 millió EUR összegű elfogadott költségvetési előirányzatokból és az ehhez az ágazathoz rendelt, 500 millió EUR-ra becsült címzett bevételekből tevődik össze. Ennek megfelelően, ha a mutatót a szóban forgó ágazat számára várhatóan rendelkezésre álló 1111 millió EUR összegű teljes finanszírozásra alkalmazták volna, csekély mértékű, 5,7 millió EUR összegű alulköltekezés jelenne meg. 3.1.3. Szőlészeti-borászati termékek (−33,7 millió EUR) A borágazat rendelkezésére álló előirányzatok felhasználásának lassulása annak tudható be, hogy néhány tagállamban a múltbélinél lassabban használják fel a borágazati kereteket, miközben a mutató a korábbi átlagos kifizetési ütemen alapszik. Mindazonáltal az erre az ágazatra a múltban jellemző magas végrehajtási arányt, valamint azt a rugalmasságot figyelembe véve, amellyel a tagállamok nemzeti programjukban az intézkedéseket és a kiadásokat átprogramozzák, a Bizottság jelenleg úgy ítéli meg, hogy ez az eltérés csak időleges, mindazonáltal szigorúan nyomon követi e program végrehajtását. 3.2. Közvetlen támogatások A közvetlen támogatásokra szánt előirányzatok felhasználása a mutató 2013. április 30-i szintjénél 1186,3 millió EUR-val volt magasabb. 3.2.1. Termeléshez nem kötődő közvetlen támogatások (+1 091,6 millió EUR az elfogadott előirányzatokhoz képest) Az elfogadott előirányzatokat illetően az egységes támogatási rendszer (etr) túllépést mutat, ami azzal magyarázható, hogy a 2013. április 30-ig tartó időszakra vonatkozó mutatót azokra az elfogadott költségvetési előirányzatokra alkalmazzák, amelyek nem tartalmazzák az ezen ágazathoz rendelt címzett bevételeket. A termeléshez nem kötődő közvetlen támogatások (etr és egységes területalapú támogatási rendszer) végrehajtása 2013. április 30-án a 2012. áprilisi helyzettel megegyező. A tagállamok mostanáig már kifizették a költségvetésben megbecsült szükségletek körülbelül 98%-át az egységes támogatási rendszer (etr) és 97.4%-át az egységes területalapú támogatási rendszer esetében[3]. A 1. mellékletnek az ideiglenes végrehajtást részletező táblázatához tartozó, *-gal jelölt lábjegyzete megmutatja, hogy mi lenne a helyzet, ha a mutató 2013. április 30-i szintjét alkalmazták volna a termeléshez nem kötődő közvetlen támogatások finanszírozása érdekében várhatóan rendelkezésre álló összes előirányzatra. Amint arra a fenti 2. pont rámutat, a termeléshez nem kötődő közvetlen támogatások számára várhatóan rendelkezésre álló összes finanszírozás a 38 076 millió EUR összegű elfogadott költségvetési előirányzatokból és az ezekhez a támogatásokhoz rendelt, 1033 millió EUR összegűre becsült címzett bevételekből tevődik össze. Ennek megfelelően, ha a mutatót a termeléshez nem kötődő közvetlen támogatások számára várhatóan rendelkezésre álló 39 109 millió EUR összegű teljes finanszírozásra alkalmazták volna, akkor a megfigyelhető túlköltekezés 87,2 millió EUR-t tenne ki. Ez a különbség az egységes területalapú támogatási rendszerre vonatkozó mutató – amely ugyan a 2012-es kifizetési ütemen alapszik, azonban az év első két hónapjára vonatkozó aktuális kifizetések is figyelembe lettek véve – felépítéséből származik, amely 96,4 %-nak felel meg, szemben a 2013. április 30-ig megvalósult 97,4 %-os tényleges végrehajtással. Mindezeket figyelembe véve a Bizottság jelenleg arra számít, hogy a termeléshez nem kötődő közvetlen támogatások terén tapasztalható túlköltekezés átmenetinek tekinthető, és hogy a rendelkezésre álló előirányzatok és címzett bevételek elegendőek a szóban forgó tétel tényleges végrehajtásának fedezéséhez. A Bizottság továbbra is szorosan nyomon követi a helyzet alakulását a szóban forgó ágazatban. 3.2.2. Egyéb közvetlen támogatások (+95,1 millió EUR) Az egyéb közvetlen támogatásokra elfogadott előirányzatok gyorsabb felhasználása annak a nettó hatása, hogy egyes támogatási programok, főként az anyatehénre nyújtott támogatások esetében a mutató szintjéhez képest gyorsabb ütemben zajlottak a kifizetések 2013. április 30-ig. A Bizottság jelenleg úgy ítéli meg, hogy ez egy ütemezési különbség lehet, mindazonáltal szigorúan nyomon követi e program és az egyéb termeléshez nem kötődő közvetlen támogatások végrehajtását. 3.3. Mezőgazdasági kiadások pénzügyi ellenőrzése 3.3.1. A korábbi évek számláinak számviteli vizsgálata (+78,0 millió EUR) 2013. április 30-ig a tagállamok nem jelentettek be számviteli vizsgálatból eredő korrekciót, miután a Bizottság nem hozott záróelszámolási határozatot. A végrehajtás jelenlegi szintje a megfelelő mutató 2013. április 30-i szintjével való összehasonlításból következik. Hangsúlyozni kell, hogy mivel a korrekciók nem előreláthatóak, a Bizottság a 2013-ra vonatkozó módosító indítványában –56 millió EUR összegben javasolt korrekciókat az előző évek átlagos végrehajtási szintje alapján. A sikertelenül záruló első egyeztetést követően a novemberben összeállított új költségvetési tervezetben ez az összeg −100 millió EUR-ra emelkedett. Végül a 2012. december 5-i egyeztetést követően a költségvetési hatóság elfogadta a 2013. évi költségvetést, amelyben ez az összeg –200 millió EUR-ban került megállapításra. A Bizottság jelenlegi véleménye szerint a záróelszámolási határozataiból és a támogatásokra vonatkozó kifizetési határidők tagállamok általi be nem tartásából eredő várható korrekciók valószínűleg nem elegendőek a –200 millió EUR-t kitevő magasabb összeg fedezésére. Ezért a Bizottságnak a negatív költségvetési előirányzatok ebből adódó hiányát esetlegesen pozitív költségvetési előirányzatok más jogcímekből történő átcsoportosításával kellene fedeznie annak érdekében, hogy e költségvetési jogcím lezárása 2013-ban megtörténhessen. 4. Az EMGA-hoz rendelt címzett bevételek felhasználása Az 1. melléklet táblázata azt mutatja, hogy 2013. április 30-ig 553,5 millió EUR összegű címzett bevétel folyt be. Nevezetesen: – a megfelelőségi vizsgálatok határozatain alapuló korrekciókból származó bevételek összege 379,2 millió EUR-t tett ki, amelyet a költségvetési év végéig várhatóan még további összegek növelnek; – a szabálytalanságok nyomán keletkezett bevételek körülbelül 95,5 millió EUR-t tettek ki, amelyet a költségvetési év végéig várhatóan szintén további összegek növelnek, és – mostanra a tejilletékből származó bevételek többsége befolyt, és összegük megközelítőleg 78,8 millió EUR-t tesz ki; végezetül a 2012-ről 2013-ra átvezetett címzett bevétel összege 1245,6 millió EUR volt, amely tartalmazza a cukoripar ideiglenes szerkezetátalakítási alapjának azt követően fennmaradó – megközelítőleg 755 millió EUR-s – egyenlegét is, hogy az alapból folyósítandó összes esedékes kifizetést teljesítették. Ez az összeg jelentős mértékben meghaladja az eredetileg becsült 905 millió EUR-t. Így az EMGA kiadásainak fedezésére rendelkezésre álló címzett bevételek összege 2013. április 30-án 1799,1 millió EUR-t tesz ki. A Bizottság jelenlegi becslése szerint a még beszedendő címzett bevételek összege 74,5 millió EUR (a 2013. évi költségvetésben keletkező címzett bevételek becsült értéke 628 millió EUR, amelyből eddig 553,5 millió EUR folyt be). 5. Következtetések A 2013. évi EMGA-költségvetés előirányzatainak ideiglenes végrehajtása a 2013. április 30-ig terjedő időszakban azt mutatja, hogy a tagállamok részére teljesített havi visszatérítések körülbelül 1287,9 millió EUR összeggel meghaladták a mutató alapján előrejelzett, a költségvetés végrehajtására vonatkozó kiadási profilnak megfelelő mértéket. Ennek oka elsősorban a Bizottság arra irányuló általános engedélye volt, hogy a tagállamok a közvetlen támogatásokhoz kapcsolódóan 2012. október 16-tól előlegfizetéseket teljesíthessenek, ami e támogatásokat illetően gyorsabb kifizetési ütemet eredményezett. Ez az ütem a szóban forgó támogatásokra vonatkozó 2013. június 30-i kifizetési határidő közeledtével várhatóan lelassul. 1799,1 millió EUR összegű címzett bevétel már rendelkezésre áll, és 2013 során várhatóan további 74,5 millió EUR folyik be. A Bizottság jelenleg úgy ítéli meg, hogy a már most rendelkezésre álló, valamint az év során elérhetővé váló címzett bevételek összege – a 2013. évi költségvetés kidolgozása idején vártnak megfelelően – elegendő lesz a termelői szervezetek működési alapjaira, valamint az egységes támogatási rendszerre szánt finanszírozás és a más tételekhez, így például a számlák számviteli vizsgálatához kapcsolódó túlköltekezés fedezésére. [1] HL L 209., 2005.8.11., 1. o. [2] Az Unió általános költségvetésére alkalmazandó pénzügyi szabályokról szóló 966/2012/EU, Euratom európai parlamenti és tanácsi rendelet 14. cikke értelmében a belső címzett bevételeket csak egy évre lehet átvinni. Ezért a hatékony és eredményes pénzgazdálkodás érdekében ez a címzett bevétel általában elsőként, az érintett költségvetési jogcímcsoport elfogadott előirányzatainak felhasználását megelőzően kerül felhasználásra. [3] A termeléshez nem kötődő közvetlen támogatások végrehajtási szintje a költségvetésben előirányzott szükségletek százalékos arányában kerül kiszámításra, amely az egységes támogatási rendszer esetében magába foglalja a címzett bevételeket is.